Author: Mati
Last saved by: Asta Urb
Company: Haapsalu Linnavalitsus

K O R R A L D U S

Haapsalu,	07.märts 2006 nr 182

Ehitusloa  väljaandmine Haapsalu
Gümnaasiumi abiruumide rekonstrueerimiseks

Haapsalu Gümnaasium (reg. kood 75012966, reg. aadress Kuuse t 1, Haapsalu) esitas 02.03.2006 Haapsalu Linnavalitsusele kirjaliku taotluse Haapsalu linnas Kuuse t 1 asuva gümnaasiumi abiruumide ümberehitamiseks filmistuudio-arvutiklassiks ehitusloa saamiseks. Endised koristaja ruumid rekonstrueeritakse vastavalt Haapsalu Projekteerimisbüroo koostatud ehitusprojektile (töö nr T-07-06) filmistuudio-arvutiklassiks.
Vastavalt ehituslubade väljaandmise korra pt 2 p 4 otsustab suurte rahvahulkade kogunemisega seotud ehitiste, munitsipaalehitiste ja muude linnale oluliste ehitiste ehitamiseks ehitusloa väljaandmise linnavalitsus.
Läbi vaadanud Haapsalu Gümnaasiumi taotluse ning juhindudes ehitusseaduse §§ 22-27, Haapsalu linna ehitusmääruse § 26, Haapsalu Linnavalitsuse 24.12.2004 määrusega nr 12 kinnitatud ehituslubade väljaandmise korra pt 2 p 4, kohaliku omavalitsuse korralduse seaduse § 6 lg 3 p 2, § 30, § 31, Haapsalu põhimääruse § 35, § 63 ja haldusmenetluse seadusest Haapsalu Linnavalitsus

k o r r a l d a b :

1.	Anda välja ehitusluba Haapsalu Gümnaasiumi abiruumide ümberehitamiseks filmistuudio-arvutiklassiks Haapsalus Kuuse tänav 1 (haldaja Haapsalu Gümnaasium).
2.	Korraldus teha teatavaks hoone haldajale Haapsalu Gümnaasiumile (Kuuse 1, 90507 Haapsalu) korralduse koopia saatmisega posti teel, aselinnapeadele (I. Danilov ja T. Hein), linnavalitsuse maakorraldusosakonna juhatajale (A. Ulm) ja ehitusjärelevalveinsenerile (M. Jets) koopia üleandmisega allkirja vastu.
3.	Korraldus avalikustada väljapanekuga linnavalitsuse fuajees.
4.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.
5.	Korraldus jõustub teatavakstegemisest.

Teet Kallasvee
Linnapea	Erko Kalev
	Linnasekretär